Uchechi Lopez Sunday (amụrụ na 9 Septemba 1994) bụ nwaanyị Naijiria na-agba bọọlụ dịka strika, ugbu a ọ na-agbara klọb FC Nordsjælland na asọmpi Gjensidige Kvindeliga. Ọ bụkwa onye otu egwu bọọlụ ụmụnwaanyị Naịjirịa, a na-akpọ Super Falcons. Amụrụ Uchechi Sunday na Port Harcourt, Naijiria na 9 Septemba 1994 Ọ bụ nwa ikpeazụ n'ime nwa nwanyị asaa. Sunday malitere ọrụ ịgba bọl na 2004 na Rivers Angels F.C. na Naijiria. Site na 2009, o gbaara na ndi otu bọọlụ nke ụmụ nwaanyị bụ Nigerian Women's Premier League. Na 14 Eprel 2011, ọ banyere otu klọb ndị Switzerland bụ FC Neunkirch na Schaffhausen. Ọ gbaara ha ugboro iri na asatọ. Na August n'otu afọ ahụ, mgbe a gbachara 2010 FIFA U-20 Women's World Cup na Germany, ọ laghachiri klọb ochie ya na Naijiria. Na mbido 2015, Sunday sonyere otu egwuregwu ndị Belarus bụ FC Minsk. Ọ nyere goolu atọ na matchị izizi ya. Na mmechi May 2015, ọ nyere goolu iri na anọ n'ime naanị egwuregwu ise. Ọ nyere goolu nke iri na ise mgbe ọ pụtara na matchị nke isii ya na 20 June 2015.